<classify> NAIBU Waziri wa Elimu, Sayansi na Teknolojia, William ole Nasha, amesema serikali imetumia Sh bilioni 943 kwa ajili ya Mpango wa Elimu Msingi bila malipo katika kipindi cha miaka minne.Alisema hayo jana jijini hapa wakati akifunga mkutano mkuu wa kwanza wa wenyeviti wa walimu wakuu shule za msingi Tanzania bara.Kwa miaka minne sasa serikali inatekeleza Mpango wa Elimu bila Malipo kuanzia elimu ya awali hadi kidato cha nne ambapo Sh bilioni 24 zinatolewa kwa mwezi, Sh bilioni 943 zimeshatumika tangu Serikali ya Awamu ya Tano iingie madarakani,alisema.Aidha, amehimiza walimu wakuu hao kuhakikisha wanasimamia fedha hizo zinazopelekwa katika shule kuhakikisha zinatumika kama ilivyokusudiwa. Katika kipindi cha miaka minne, nchi imepiga hatua kubwa katika ujenzi na ukarabati wa miundombinu ya shule za msingi na sekondari ili kuwa na mazingira mazuri ya kufundishia na kujifunzia.Kuanzia mwaka 2016 hadi sasa zimetumika Sh bilioni 308 kwa ajili ya ujenzi wa miundombinu kwa shule za sekondari na msingi,alisema.Miaka hiyo minne viwango vya ufaulu zimekuwa vikipanda bila kushuka mwaka hadi mwaka.Katika matokeo ya darasa la saba mwaka 2016 ufaulu wa jumla ulikuwa asilimia 70.2 huku mwaka 2017 ulipanda na kuwa asilimia 72.8, mwaka jana ulifikia asilimia 77.72. Sifa hizi zinakuja kwenu walimu kwa kushirikiana na wazazi,alisema.Ufaulu kwa upande wa watahiniwa wa kidato cha nne umekuwa wa wastani ambapo mwaka 2016 ulikuwa asilimia 70.4, mwaka 2017 ni asilimia 77.6 huku mwaka 2018 ni asilimia 78.4. Kwa upande wa Elimu ya Juu, kuanzia mwaka 2016 hadi sasa serikali imeshatoa Sh trilioni 1.8 kwa ajili ya mikopo ya elimu ya juu, huku idadi ya wanafunzi wanaonufaika na mkopo hiyo ikiongezeka mwaka hadi mwaka, ambapo mwaka huu wa masomo wanafunzi takribani 45,000 watanufaika. Kuhusu changamoto ya upungufu wa walimu, alisema serikali inaendelea kushughulikia tatizo hizo.Alisema pia amelisikia ombi la walimu kutaka kupewa pikipiki na analibeba ili likashughulikiwe kwa sababu linahusika na masuala ya bajeti. Aidha, Nasha alisema serikali inajipanga kupitia Sera ya Elimu ili kuendana na mifumo ya ufundishaji ya karne ya 21.Mwenyekiti wa Umoja wa Walimu WakuuTapsha, Rehema Ramole alisema siku tatu za mkutano huo wamepata mafunzo mbalimbali ya uongozi, haki na wajibu wao na kukabiliana na rushwa. Aliomba walimu wakuu hao wapewe pikipiki ili kurahisisha usafiri kutokana na kufanya kazi kwenye mazingira magumu.  <topic>: KITAIFA 